# Quadrilateral Security Dialogue

El Quadrilateral Security Dialogue (QSD), conegut comunament com a QUAD, en català, Diàleg Quadrilateral de Seguretat, és una comunitat geopolítica, que forma un espai estratègic de diàleg de seguretat entre Austràlia, Índia, Japó i Estats Units que es manté mitjançant converses entre països membres, per contrarestar les ambicions del govern xinès en la zona, especialment en el Mar Oriental i el Mar Meridional.

## Història

El diàleg va ser iniciat el 2007 pel primer ministre japonès Shinzo Abe, amb el suport del primer ministre australià John Howard, el primer ministre indi Manmohan Singh i el vicepresident dels EUA Dick Cheney. El diàleg va ser paral·lel a exercicis militars conjunts d'una escala sense precedents, titulats Exercicis Malabar. L'acord diplomàtic i militar va ser vist àmpliament com una resposta a l'augment del poder econòmic i militar xinès, i el govern xinès va respondre al diàleg del QUAD emetent protestes diplomàtiques formals als seus membres, anomenant-lo " OTAN asiàtica"; El ministre d'Afers Exteriors de l'Índia, S. Jaishankar, va negar les acusacions de la Xina i va afirmar que l'Índia mai va tenir "mentalitat de l'OTAN".
El Quad va aturar la seva activitat quan Austràlia es va retirar de la taula de diàleg durant durant el mandat de Kevin Rudd com a primer ministre, reflectint l'ambivalència de la política australiana davant la creixent tensió entre els Estats Units i la Xina a l'Àsia-Pacífic. Més endavant, el 2010, quan Rudd fou substituït per Julia Gillard, es va reprendre la cooperació militar entre els Estats Units i Austràlia, donant lloc a la presència de marines nord-americans prop de Darwin, Austràlia, amb vistes al mar de Timor i l'estret de Lombok.
Durant la cimera de l'ASEAN a Manila, els quatre antics membres liderats per Abe, el primer ministre australià Malcolm Turnbull, el primer ministre indi Narendra Modi i el president dels Estats Units, Donald Trump, van acordar reviure l'aliança Quad per contrarestar militarment la Xina i establir nous eixos diplomàtics en la Regió Indo-Pacífica, especialment al mar de la Xina Meridional. Les tensions entre els membres del Quad i la Xina han provocat el que alguns analistes defineixen com una nova Guerra Freda a la regió.
En una declaració conjunta del març de 2021, amb el títol "The Spirit of the Quad" (L'esperit del Quad), els membres del Quad van descriure una visió compartida per a la zona indo-pacífica i un ordre basat en la llei en la zona del Mar de la Xina oriental i Meridional, per contrarestar les ambicions marítimes de la Xina.Com a resposta a la situació generada per la pandèmia de COVID-19, el mateix any es va celebrar una primera reunió Quad Plus que va incloure també representants de Corea del Sud, Nova Zelanda i Vietnam per treballar en la seva resposta. A data 2023, els països Quad tenen un PIB nominal combinat de 36,7 bilions de dòlars estatunidencs, un 34,7% del producte mundial brut.

## Referències

* ↑ «Australia has been in a stalemate with China, but that could be about to change» (en anglès australià). Australian Broadcasting Corporation, 10-03-2021. [Consulta: 29 març 2021].
* ↑ «Quad Summit 2021: Why is China Rattled?» (en anglès americà). The Financial Express, 14-03-2021. [Consulta: 7 setembre 2021].
* ↑ Basu, Nayanima. «Quad is not 'Asian NATO', India never had 'NATO mentality', Jaishankar says» (en anglès americà), 14-04-2021. [Consulta: 11 maig 2023].
* ↑ Chaudhury, Dipanjan Roy «India never had a NATO mentality: EAM S Jaishankar». The Economic Times, 14-04-2021. ISSN: 0013-0389.
* ↑ ; O'Connor, Tom «US, China's Geopolitical Battle for Asia Shapes New Power Dynamic for Region». Newsweek, 22-10-2020 [Consulta: 13 abril 2021].
* ↑ «Quad summit next step towards an Asian NATO». Asia Times, 13-03-2021 [Consulta: 13 abril 2021].
* ↑ ; Moriyasu, Ken «Japan will turn to Quad in 'new Cold War': Defense Ministry think tank». Nikkei Asia, 27-03-2021 [Consulta: 13 abril 2021].
* ↑ «What is the Quad and can it counter China's rise?». Al Jazeera, 25-11-2020 [Consulta: 13 abril 2021].
* ↑ «What is the Quad, and how will it impact US-China relations under the Biden administration?». South China Morning Post, 24-02-2021 [Consulta: 13 abril 2021].
* ↑ «Canada and the Indo-Pacific». Asia Pacific Foundation of Canada, 01-09-2020. [Consulta: 9 abril 2021].
* ↑ «Towards a Quad-Plus Arrangement?». Perth USAsia Centre. [Consulta: 5 maig 2020].
* ↑ «Report for Selected Countries and Subjects» (en anglès). IMF. [Consulta: 17 abril 2023].